Նախագիծ

--------------------

Արձանագրային

«Բարձրագույն և հետբուհական մասնագիտական կրթության մա­սին» Հայաստանի Հանրապետության օրենքում լրա­ցումներ և փո­փոխություններ կատա­րե­լու մասին» Հայաս­տա­նի Հան­րա­պե­­տու­թյան օրենքի նա­խագծի վերաբերյալ Հայաս­տա­նի Հան­րա­­­պե­տության կա­ռավարության առաջարկության նախագծի մասին

 -----------------------------------------------------------------------------------

Հավանություն տալ «Բարձրագույն և հետբուհական մասնագիտական կրթության մասին» Հայաստանի Հանրապետության օրենքում լրա­ցումներ և փոփոխություններ կատարե­լու մասին» Հայաստանի Հան­րա­պե­­տու­թյան օրենքի նախագծի (*Պ-024-20.06.2017-ԳԿ-011/0*) վերաբերյալ Հայաստանի Հանրապետության կա­ռա­վա­րու­թյան առաջար­կությանը և այն սահմանված կարգով ներկայացնել Հա­յաս­տա­նի Հան­րա­պե­տու­թյան Ազգային ժողովի աշխատակազմ:

 Լ. Մկրտչյան

Ամալյա Ենգոյան ----------------------------- ,, ,, հուլիսի 2017 թ.

Աստղիկ Միրզախանյան ------------------ ,, ,, հուլիսի 2017 թ.

Հովակիմ Հովակիմյան \_\_\_\_\_\_\_\_\_\_\_\_\_ ,, ,, հուլիսի 2017 թ.

ՆԱԽԱԳԻԾ

«Բարձրագույն ԵՎ հետբուհական մասնագիտական կրթության մասին» Հայաստանի Հանրապետության օրենքում լրա­ցում­ներ ԵՎ փո­փո­խու­թյուններ կատարելու մասին» Հա­յաս­­տանի Հան­րա­պե­տու­թյան օրենքի նախա­գծի (*Պ-024-20.06.2017-ԳԿ-011/0*) վե­րա­բերյալ Հայաստանի Հանրապետության կառավարության

ԱՌԱՋԱՐԿՈՒԹՅՈՒՆԸ

Առաջարկում ենք «Բարձրագույն և հետբուհական մասնագիտական կրթության մասին» Հա­յաս­­տանի Հանրա­պե­տու­թյան օրենքի 13.1-ին հոդվածը թողնել անփոփոխ, քանի որ.

 Հայաստանի Հանրապետության կառավարության 2009թ. հուլիսի 9-ի «Հայաստանի Հան­րապետությունում կրթական ծրագրերի իրականացման լիցենզավորման կարգերը, լի­ցեն­զի­այի ձևերը հաստատելու և Հայաստանի Հանրապետության կառավարության 2000 թվա­կանի հուլիսի 7-ի N 372 որոշման մեջ փոփոխություն կատարելու մասին» N 808-Ն որոշմամբ հաստատված «Բակալավրի կրթական ծրագրի իրականացման լիցենզավորման կարգ»-ի և «Մա­գիստրոսի կրթական ծրագրի իրականացման լիցենզավորման կարգ»-ի 10-րդ կետերի 4-րդ ենթակետերի «բ» պարբերություններով նախատեսված է. «բ. սովորողների ընդունե­լու­թյան, փոխադրման, տեղափոխման, ավարտական ամփոփիչ ատեստավորման (քննություն­նե­րի) և մագիստրական թեզի պաշտպանության կարգերի համապատաս­խա­նու­թյունը «Բարձ­րա­գույն և հետբուհական մասնագիտական կրթության մասին» Հայաստանի Հան­րապետության օրենքի պահանջներին»: Իսկ «Բարձրագույն և հետբուհական մասնա­գի­տա­կան կրթության մասին» Հա­յաս­տա­նի Հան­րա­պե­տու­թյան օրենքի 13.1-ին հոդվածում նա­խա­տեսված են ուսում­նա­կան հաս­տատությունների նկատմամբ կիրառվող նախազգուշացում, տուգանք, տուգանքի չա­փեր և լիցենզիայի գործունեության դադարեցում: Մասնավորապես՝ 3-րդ մասի 1-ին կետի «գ» պարբերությամբ նախատեսվում է նախազգուշացում՝ ուսումնամե­թո­դական ապահովվա­ծու­թյան պահանջի մասով կատարված ցանկացած խախտման դեպքում, այդ թվում դի­մորդ­նե­րի ընդունելության, սովորողների փոխադրման, տեղափոխման և ամփո­փիչ ատեստավորման (քննությունների) մասերով:

Միաժամանակ տեղեկացնում ենք, որ ներկայումս շրջանառության մեջ է «Բարձրագույն կրթության մասին» Հա­յաս­տա­նի Հան­րա­պե­տու­թյան օրենքի նախագիծը, որում ներառված են բարձրագույն կրթության կրթական ծրագրերի լիցենզավորման պարտադիր պայմանների և պահանջների նկատմամբ խստացումներ նախատեսող այլ դրույթներ, իսկ բուհի նկատմամբ կիրառվող նախազգուշացման, տուգանքի, տուգանքի չափերի և լիցենզիայի գործունեության դադարեցման վերաբերյալ դրույթները Հա­յաս­տա­նի Հան­րա­պե­տու­թյան արդարադատության նախարարության համապատասխան եզրակացության հիման վրա նշված օրենքի նախագծից հանվել են: Վերջինիս համար հիմք է ընդունվել այն հանգամանքը, որ համաձայն Հայաստանի Հանրապետության Նախագահի 2012 թվականի հունիսի 30-ի «Իրավական և դատական բարեփոխումների 2012-2016 թվականների ռազմավարական ծրագիրը և ծրագրից բխող միջոցառումների ցանկը հաստատելու մասին» ՆԿ-96-Ա կարգադրությամբ հաստատված Հա­յաս­տանի Հանրապետության իրավական և դատական բարեփոխումների 2012-2016 թվա­կան­ների ռազմավարական ծրագրի 5-րդ բաժնի՝ Հա­յաս­տա­նի Հան­րա­պե­տու­թյան արդարա­դա­տու­թյան նախարարության կողմից մշակվել և շրջանառության մեջ է դրվել Հա­յաս­տա­նի Հան­րա­­պե­տու­թյան վարչական իրավախախտումների վերաբերյալ նոր օրենսգրքի նախագիծ, որը, հա­մաձայն վերոնշյալ ծրագրի՝ համապարփակ կերպով ընդգրկում է բոլոր վարչական իրա­վա­խախ­տումները և բացառում այլ օրենքներում վարչական իրավախախտման դեպքերի նախա­տե­սումը: Այդ առումով նշվել է նաև, որ օրենսգրքի հետ շրջանառության մեջ է դրվել այլ օրենք­նե­րում լրացումներ և փոփոխություններ նախատեսող օրենքների նախագծեր, այդ թվում նաև Բարձրագույն և հետբուհական կրթության մասին Հայաստանի Հան­րա­պե­տու­թյան օրենքում փոփոխություններ կատարելու մասին Հա­յաս­տա­նի Հան­րա­պե­տու­թյան օրենքի նախագիծը:





*ՆԱԽԱԳԻԾ*

*Պ-024-20.06.2017-ԳԿ-011/0*

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ
ՕՐԵՆՔԸ**

**«ԲԱՐՁՐԱԳՈՒՅՆ ԵՎ ՀԵՏԲՈՒՀԱԿԱՆ ՄԱՍՆԱԳԻՏԱԿԱՆ ԿՐԹՈՒԹՅԱՆ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

***Հոդված 1.*** «Բարձրագույն եւ հետբուհական մասնագիտական կրթության մասին» Հայաստանի Հանրապետության 2004 թվականի դեկտեմբերի 14-ի ՀՕ-62-Ն օրենքի /այսուհետ` Օրենք/` 13.1-րդ հոդվածի 5-րդ մասը լրացնել հետեւյալ բովանդակությամբ նոր 10-րդ կետով`

«10) բարձրագույն ուսումնական հաստատության կողմից` Հայաստանի Հանրապետության օրենսդրությամբ սահմանված դիմորդների ընդունելության, սովորողների փոխադրման, տեղափոխման, ամփոփիչ ատեստավորման (քննությունների), դիպլոմային աշխատանքների պաշտպանության պահանջների խախտումների հայտնաբերման դեպքում:»:

***Հոդված 2.*** Սույն օրենքն ուժի մեջ է մտնում պաշտոնական հրապարակումից վեց ամիս հետո:

**ՀԻՄՆԱՎՈՐՈՒՄ**

**«ԲԱՐՁՐԱԳՈՒՅՆ եՎ ՀԵՏԲՈՒՀԱԿԱՆ ՄԱՍՆԱԳԻՏԱԿԱՆ ԿՐԹՈՒԹՅԱՆ ՄԱՍԻՆ» ՀՀ ՕՐԵՆՔՈՒՄ  ԼՐԱՑՈՒՄ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔԻ ՆԱԽԱԳԾԻ ՎԵՐԱԲԵՐՅԱԼ**

Օրենքի նախագծի ընդունման անհրաժեշտությունը պայմանավորված է բարձրագույն մասնագիտական կրթական ծրագրերով  գործունեության լիցենզավորման պայմանների եւ պահանջների,  ինչպես նաեւ ՀՀ օրենսդրության պահանջների պահպանման նկատմամբ վերահսկողության եւ դրանք չպահպանելու դեպքում պատժամիջոցների կիրառման արդյունավետության բարձրացման անհրաժեշտությամբ:

Ներկայումս բարձրագույն մասնագիտական կրթական ծրագրերով գործունեության լիցենզիաների պայմանների եւ պահանջների ինչպես նաեւ օրենսդրական պահանջների խախտումների դեպքում պատժամիջոցների կիրառումը նախատեսված է «Լիցենզավորման մասին» ՀՀ օրենքով, սակայն տվյալ  բնագավառի առանձնահատկությունները գործում են անարդյունավետ, այդ իսկ պատճառով անհրաժեշտություն է առաջացել դրանք ամրագրել «Բարձրագույն եւ հետբուհական մասնագիտական կրթության մասին» ՀՀ օրենքում, որի նպատակը կրթության որակի ապահովման երաշխիքների նոր գործիքակազմի բարելավումն է` բարձրագույն մասնագիտական կրթության համակարգում, բարձրագույն ուսումնական հաստատությունների անօրինական գործունեության նկատմամբ զսպող մեխանիզմերի կիրառման միջոցով՝ ընդհուպ մինչեւ լիցենզիայի գործողության դադարեցում` նպատակ ունենալով բարելավել  ուսումնական հաստատություններում կրթական գործունեության անհրաժեշտ պայմաններն ու ուսուցման  որակը:

Նախագծի ընդունմամբ ակնկալվում է՝  լիցենզիայի պայմանների, պահանջների եւ ՀՀ օրենսդրության խախտումների դեպքում պատժամիջոցների կիրառում, որը կնպաստի  բարձրագույն կրթության բնագավառում իրականացվող կրթական գործունեության նկատմամբ պատասխանատվության բարձրացմանը:

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**Օ Ր Ե Ն Ք Ը**

Ընդունված է 2004 թվականի դեկտեմբերի 14-ին

**ԲԱՐՁՐԱԳՈՒՅՆ ԵՎ ՀԵՏԲՈՒՀԱԿԱՆ ՄԱՍՆԱԳԻՏԱԿԱՆ ԿՐԹՈՒԹՅԱՆ ՄԱՍԻՆ**

|  |  |
| --- | --- |
| **Հոդված 13.1.** | **Բարձրագույն ուսումնական հաստատության նկատմամբ կիրառվող նախազգուշացումը, տուգանքը, տուգանքի չափերը և լիցենզիայի գործունեության դադարեցումը**  |

1. Բարձրագույն ուսումնական հաստատության գործունեության իրականացման ժամանակ լիցենզավորման կարգերով սահմանված լիցենզիայի պարտադիր պահանջների ու պայմանների, բարձրագույն ուսումնական հաստատության գործունեությունը կարգավորող օրենսդրության պահանջների խախտման, ինչպես նաև սույն օրենքով նախատեսված դեպքերում կրթության պետական կառավարման լիազորված մարմինը օրենքով սահմանված կարգով բարձրագույն ուսումնական հաստատության նկատմամբ կիրառում է նախազգուշացում կամ տուգանք կամ դադարեցնում է լիցենզիայի գործունեությունը:

2. Կրթության պետական կառավարման լիազորված մարմինը սույն հոդվածով նախատեսված նախազգուշացումը կիրառում է բարձրագույն ուսումնական հաստատության թույլ տված համապատասխան խախտումը սահմանված ժամկետում վերացնելու և այդ խախտման վերացման մասին կրթության պետական կառավարման լիազորված մարմնին հայտնելու նպատակով: Խախտման վերացման համար նախատեսված ժամկետը, որը չի կարող պակաս լինել 10 օրից, որոշում է կրթության պետական կառավարման լիազորված մարմինը լիցենզավորման հանձնաժողովի առաջարկությամբ` հաշվի առնելով խախտման հետևանքների վտանգավորությունը, խախտման վերացման հրատապությունը և խախտումը վերացնող բարձրագույն ուսումնական հաստատության հնարավորությունները:

3. Կրթության պետական կառավարման լիազորված մարմինը օրենքով սահմանված կարգով նախազգուշացնում է բարձրագույն ուսումնական հաստատությանը հետևյալ խախտումների հայտնաբերման դեպքում.

1) լիցենզավորման կարգով նախատեսված`

ա. հիմնական պրոֆեսորադասախոսական կազմի պահանջի մասով կատարված ցանկացած խախտման դեպքում,

բ. ուսումնական տարածքի և լաբորատոր ապահովվածության պահանջի մասով կատարված ցանկացած խախտման դեպքում,

գ. ուսումնամեթոդական ապահովվածության պահանջի մասով կատարված ցանկացած խախտման դեպքում,

դ. գրադարանային-տեղեկատվական համակարգի պահանջի մասով կատարված խախտման դեպքում,

ե. ուսումնաարտադրական պրակտիկայի բազայի մասով կատարված խախտման դեպքում.

2) բարձրագույն ուսումնական հաստատության կողմից լիցենզիայի գործողության ընթացքում կրթության պետական կառավարման լիազորված մարմին ներկայացված փաստաթղթերում իրականությանը չհամապատասխանող տեղեկությունների հայտնաբերման դեպքում.

3) բարձրագույն ուսումնական հաստատության կողմից «Լիցենզավորման մասին» Հայաստանի Հանրապետության օրենքով նախատեսված դեպքերում փոփոխությունների մասին կրթության պետական կառավարման լիազորված մարմնին ժամանակին չհայտնելու դեպքում.

4) տարեկան պետական տուրքը չվճարելու դեպքում.

5) լիցենզավորման կարգով նախատեսված այլ դեպքերում:

4. Կրթության պետական կառավարման լիազորված մարմինը օրենսդրությամբ սահմանված կարգով բարձրագույն ուսումնական հաստատության նկատմամբ կիրառում է տուգանք հետևյալ դեպքերում և չափերով.

1) բարձրագույն ուսումնական հաստատության կողմից լիցենզավորման ենթակա գործունեության նկատմամբ հսկողություն իրականացնող անձանց` օրենսդրությանը համապատասխան ստուգումների իրականացմանը խոչընդոտելու կամ պահանջվող փաստաթղթերը չներկայացնելու դեպքում` նվազագույն աշխատավարձի հազարապատիկի չափով.

2) բարձրագույն ուսումնական հաստատության կողմից լիցենզավորման ենթակա գործունեությունից բխող` օրենքով նախատեսված հաշվետվությունների ներկայացման ժամկետը 10 օրվանից ավելի ժամկետով խախտելու դեպքում` նվազագույն աշխատավարձի հազարապատիկի չափով.

3) բարձրագույն ուսումնական հաստատության ներկայացրած հայտի հիմքով իրեն հատկացված սովորողների (ըստ կուրսերի) նախատեսվող սահմանային թվի խախտման դեպքում` նվազագույն աշխատավարձի հազարապատիկի չափով.

4) մեկ ուսումնական տարվա ընթացքում սույն հոդվածի 3-րդ մասով սահմանված հիմքերով ոչ պակաս, քան երկու անգամ նախազգուշացման դեպքում` նվազագույն աշխատավարձի հազարհինգհարյուրապատիկի չափով.

5) սույն հոդվածի 3-րդ մասով նախատեսված որևէ խախտման համար կիրառված նախազգուշացմամբ սահմանված ժամկետներում այդ խախտումը չվերացնելու դեպքում` նվազագույն աշխատավարձի հազարապատիկի չափով:

5. Կրթության պետական կառավարման լիազորված մարմինը դադարեցնում է բարձրագույն ուսումնական հաստատության լիցենզիայի գործողությունը`

1) բարձրագույն ուսումնական հաստատության կողմից սույն հոդվածի 3-րդ և 4-րդ մասերով նախատեսված առնվազն երկու խախտման դեպքերի միաժամանակյա հայտնաբերման դեպքում.

2) բարձրագույն ուսումնական հաստատության կողմից լիցենզավորման կարգով նախատեսված` կրթական ծրագրեր իրականացնելու վայրում հսկիչ-դրամարկղային մեքենայի առկայության պահանջի մասով խախտման դեպքում.

3) սույն հոդվածի 4-րդ մասի 5-րդ կետով նախատեսված տուգանքը չվճարելու, իսկ վճարելու դեպքում` նախազգուշացման հիմք հանդիսացած խախտումը չվերացնելու դեպքում.

4) բարձրագույն ուսումնական հաստատության կողմից լիցենզիան օրենքով չնախատեսված դեպքերում այլ անձի օգտագործման հանձնելու, գրավ դնելու կամ օտարելու դեպքում.

5) բարձրագույն ուսումնական հաստատության լիցենզավորման ենթակա գործունեությամբ զբաղվելու իրավունքից ժամանակավորապես զրկելու դեպքում.

6) բարձրագույն ուսումնական հաստատության դիմումի համաձայն.

7) լիցենզիա ստանալու համար ներկայացված փաստաթղթերում լիցենզիան տալու համար էական նշանակություն ունեցող կեղծ կամ խեղաթյուրված տեղեկատվություն հայտնաբերելու դեպքում.

8) լիցենզավորված գործունեություն իրականացնող իրավաբանական անձի լուծարման կամ անհատ ձեռնարկատիրոջ գործունեության դադարեցվելու դեպքերում.

9) լիցենզիայի ժամկետը լրանալու դեպքում:

*«10) բարձրագույն ուսումնական հաստատության կողմից` Հայաստանի Հանրապետության օրենսդրությամբ սահմանված դիմորդների ընդունելության, սովորողների փոխադրման, տեղափոխման, ամփոփիչ ատեստավորման (քննությունների), դիպլոմային աշխատանքների պաշտպանության պահանջների խախտումների հայտնաբերման դեպքում:»:*

6. Լիցենզիայի գործողությունը դադարեցվում է լիցենզիան ուժը կորցրած ճանաչելու միջոցով` կրթության պետական կառավարման լիազորված մարմնի որոշմամբ:

7. Օրենսդրության պահանջների խախտման պատճառով լիցենզիայի գործողության դադարեցման մասին որոշումը կայացվում է խախտումը կատարվելու օրվանից ոչ ուշ, քան մեկ տարվա ընթացքում, իսկ շարունակվող և տևական խախտման դեպքում` այն բացահայտվելու օրվանից մեկ տարվա ընթացքում, իսկ սույն հոդվածի 5-րդ մասի 7-րդ կետով նախատեսված դեպքերում` կեղծ կամ խեղաթյուրված տեղեկատվությունը հայտնաբերելու օրվանից 15 օրվա ժամկետում:

8. Սույն հոդվածի 5-րդ մասի 7-րդ կետով նախատեսված հիմքով լիցենզիայի գործողության դադարեցման դեպքում անձն իրավունք ունի նոր լիցենզիա ստանալու համար դիմելու միայն լիցենզիայի գործողությունը դադարեցվելուց մեկ տարի հետո:

9. Սույն հոդվածի 5-րդ մասի 6-րդ, 8-րդ և 9-րդ կետերով նախատեսված հիմքերով լիցենզիայի գործողությունը համարվում է դադարեցված կրթության պետական կառավարման լիազորված մարմնի համապատասխան որոշումն ուժի մեջ մտնելու օրվան հաջորդող օրվանից, եթե այդ որոշմամբ ավելի ուշ ժամկետ նախատեսված չէ: Կրթության պետական կառավարման լիազորված մարմինը լիցենզիայի գործողության դադարեցման մասին պատշաճ ձևով տեղեկացնում է լիցենզավորված անձին` տեղեկացմանը կից ուղարկելով նաև լիցենզիայի գործողության դադարեցման մասին որոշման պատճենը:

10. Բարձրագույն ուսումնական հաստատությունն իրավունք ունի դատական կարգով բողոքարկելու լիցենզիայի գործողությունը դադարեցնելու մասին կրթության պետական կառավարման լիազորված մարմնի որոշումը:

***(13.1-ին հոդվածը լրաց. 08.12.11 ՀՕ-348-Ն)***